stanford-oval/wikipedia huggingface dataset:
Konservatiivinen juutalaisuus

Konservatiivinen juutalaisuus eli historiallinen juutalaisuus tai masortijuutalaisuus on juutalaisuuden suuntaus, joka sijoitetaan ortodoksisen ja edistyksellisen reformisuuntauksen välimaastoon. Konservatiivinen juutalaisuus syntyi Saksassa 1800-luvun puolivälissä Zacharias Frankelin aloitteesta ja leviten myöhemmin Yhdysvaltoihin.
Konservatiivinen juutalaisuus pyrkii mukauttamaan juutalaisuutta nykyaikaisiin ajattelutapoihin. Toisin kuin reformiliike, Frankel perusti muutoksensa perinteisiin halakhisiin prosesseihin. Frankel käsitti juutalaisuuden historiallisesti kehittyvänä uskontona, joka edistää juutalaisen lain säilyttämistä nykyajan realiteettien ja jokaisessa sukupolvessa tapahtuvan jatkuva Jumalan kohtaamisen yhteydessä.
Konservatiiviset juutalaiset katsovat, että on mahdollista säilyttää perinteiset juutalaiset elementit ja jatkaa samalla maltillista nykyaikaistamista. Tässä konservatiivinen juutalaisuus katsoo, että sekä ortodoksinen että reformistinen liike ovat liian äärimmäisiä. Konservatiivit ovat halunneet muun muassa maltillisia muutoksia synagogaliturgiaan, kuten tuomalla tilaisuuksiin kuoron, urut ja kansankielisen saarnan. Heidän ihanteenaan on ponnisteleva juutalainen, joka pyrkii kasvamaan sitoutumisen ja tiedon kautta. Konservatiivit juutalaiset korostavat myös juutalaisten identiteettiä kansana, eikä vain uskonnollisena ryhmänä.
Ortodoksijuutalaisten tavoin konservatiivit säilyttävät edelleen monia perinteisiä juutalaisia uskonnollisia sääntöjä, kuten ruokavaliolakeja ja sapatin noudattamista, mutta ovat menneet myös perinteisiä käytäntöjä pidemmälle vihkimällä naisia rabeiksi. Koska konservativiisen juutalaisuuden käytännöt vaihtelevat ortodoksisuudesta reformistisisiin, on vaikea määritellä yhtenäistä teologista kantaa, joka olisi yhdenmukainen konservativiisen liikkeen sisällä.
New Yorkissa sijaitseva Juutalaisten teologinen seminaarista on tullut olennainen osa konservatiivisen juutalaisuuden jatkuvaa kasvua. Teologinen seminaari kouluttaa suuren osan suunnan uusista rabeista. Konservatiivinen juutalaisuus on menestynyt merkittävästi Yhdysvalloissa, ja se on maan suurin juutalaissuuntaus.
Kenraali

Kenraalikunta
kenraali
kenraaliluutnantti
kenraalimajuri
prikaatikenraali
Esiupseerit
eversti
everstiluutnantti
majuri
Komppaniaupseerit
kapteeni
yliluutnantti
luutnantti
vänrikki
sotilasmestari
ylivääpeli
vääpeli
ylikersantti
kersantti
alikersantti
korpraali
sotamies
Suomen maa- ja ilmavoimien sotilasarvot
Kenraali (lyhenne kenr.) on korkea sotilasarvo, jota käytetään eri maiden maa- ja ilmavoimissa.
Sanana kenraali voi viitata joko kaikkiin kenraalikuntaan kuuluviin sotilasarvoihin tai sitten vain niistä ylimpään eli niin sanottuun täyden kenraalin arvoon. Se taas on monissa maissa korkein sotilasarvoista, joskin useissa maissa on vielä korkeampi marsalkan arvo. Sana kenraali juontaa juurensa latinan kielen sanaan generalis, ’yleinen’. Nimitys on lyhentynyt ranskan capitaine général- ja colonel général -nimityksistä. Kenraaliksi voidaan ylentää ammattiupseeri, joka on suorittanut yleisesikuntaupseerin tutkinnon ja palvellut upseerien vaativimmissa everstin tehtävissä sekä hankkinut laajan kokemuksen eri tehtävätasoilla ja urapoluilla ja useimmiten myös palvellut kansainvälissä tehtävissä.
Merivoimissa kenraalia vastaava sotilasarvo on amiraali. Täyttä kenraalia alempia, mutta kenraalikuntaan luettavia sotilasarvoja on Suomen maa- ja ilmavoimissa käytössä kolme, ylimmästä alimpaan kenraaliluutnantti, kenraalimajuri ja prikaatikenraali. Kenraaliluutnantti on kenraalimajuria ylempi, vaikka majuri on luutnanttia ylempi. Tämä on seurausta siitä, että luutnantti on tarkoittanut aikanaan samaa kuin adjutantti. Näin ollen kenraaliluutnantti on siis kenraalin ”adjutantti”. Joissain maissa on lisäksi ollut käytössä muitakin kenraalinarvoja, kuten edellä mainittuja korkeampi kenraalieversti.lähde?
Suomessa

Suomessa puolustusvoimien komentaja ylennetään kenraalin tai, mikäli hän on merivoimista, amiraalin sotilasarvoon. Täyden kenraalin arvo eroaakin muista sotilasarvoista siten, että puolustusvoimissa voi olla aktiivipalveluksessa vain yksi täysi kenraali kerrallaan. Reservissä voi olla muitakin täyskenraaliarvoisia. He ovat ylenneet tähän arvoonsa joko jo aktiivipalvelusaikanaan eli ovat entisiä puolustusvoimien komentajia tai heidät on ylennetty palvelusajan jälkeen täyskenraaleiksi ansioittensa vuoksi.
Täyden kenraalin sotilasarvoon voidaan liittää aselajia osoittava määrite, joka aikaisemmin liittyi kiinteästi nimitykseen, mutta nykyisin sitä on jaettu vain kunnianosoituksena. Esimerkkejä näistä ovat jalkaväenkenraali, ratsuväenkenraali, jääkärikenraali ja tykistönkenraali. Jalkaväenkenraaleita on ollut 17 (muun muassa Erik Heinrichs, Adolf Ehrnrooth, Armas-Eino Martola ja Paavo Talvela), jääkärikenraaleita muutama (muun muassa Väinö Valve), ratsuväenkenraaleita kaksi (C. G. E. Mannerheim ja Ernst Linder) ja tykistönkenraaleita yksi (Vilho Nenonen). Muita aselajikenraaleita ei itsenäisellä Suomella ole toistaiseksi ollut.
Suomen puolustusvoimissa kaikkia kenraalikuntaan kuuluvia puhutellaan aina nimityksellä ”kenraali”.
P. E. Svinhufvudin tasavallan presidenttinä ja Suomen puolustusvoimien ylipäällikkönä Mannerheimille vuonna 1933 myöntämä sotamarsalkan arvonimi ilmaisi, että ratsuväenkenraalina Mannerheim on virkaiältään täyskenraaliakin ylempi. Tämä liittyi siihen, että Neuvostoliiton kehityksen muuttuessa Suomessa luotiin tavanomaisen organisaation oheen puolustusneuvosto, joka tarjosi mahdollisuuden Mannerheimille puolustusministerin ja puolustusvoimain komentajalle rinnakkaisesti osallistua maanpuolustuksen suunnitteluun eläkkeelle jo siirtyneenä kenraalina. Marsalkka Mannerheimin arvomerkkinä univormussa oli täyskenraalin kauluslaatat, joissa oli leijonien edessä lisäksi marsalkansauvoja esittävät tunnukset. Mannerheim sai 75-vuotissyntymäpäivänään 4. kesäkuuta 1942 vielä sotamarsalkkaa korkeammaksi mielletyn Suomen marsalkan arvonimen.
Arvomerkit

Maavoimien kenraalin kauluslaatta
Maavoimien kenraalin hihalaatta
Ilmavoimien kenraalin kauluslaatta
Ilmavoimien kenraalin hihalaatta
Talvisodan aikaisia puna-armeijan arvoja

Talvisodassa puna-armeijan kenraaleja vastaavan ylimmän päällystön tehtävään liittyvät palvelusarvot olivat:
Neuvostoliiton marsalkka
1. luokan armeijankomentaja (vastaa armeijakenraalia)
2. luokan armeijankomentaja (vastaa kenraalieverstiä)
armeijakunnankomentaja (vastaa kenraaliluutnanttia)
divisioonankomentaja (vastaa kenraalimajuria)
prikaatinkomentaja (vastaa prikaatikenraalia, Suomessa tuolloin rykmenttiä komentava henkilökohtaiselta sotilasarvoltaan eversti)
Vuoden 1940 toukokuussa puna-armeijan päällystön tehtävään liittyvät palvelusarvot korvattiin henkilökohtaisilla sotilasarvoilla:
armeijakenraali (генерал армии, general armii)
kenraalieversti (генерал-полковник, general-polkovnik)
kenraaliluutnantti (генерал-лейтенант, general-leitenant)
kenraalimajuri (генерал-майор, general-maior)
Aiheesta muualla

Kuvia tai muita tiedostoja aiheesta Kenraali Wikimedia Commonsissa
Kenraalikunta - Puolustusvoimat[vanhentunut linkki]
Suomalaiset kenraalit ja amiraalit Venäjän sotavoimissa 1809–1917
Ihmemaa Oz (vuoden 1939 elokuva)

| Ihmemaa Oz> The Wizard of Oz |
| --- | --- |

Ohjaaja:  Victor Fleming
Käsikirjoittaja:  Noel Langley Florence Ryerson Edgar Allan Woolf
Tuottaja:  Mervyn LeRoy
Säveltäjä:  Harold Arlen
Kuvaaja:  Harold Rosson
Leikkaaja:  Blanche Sewell
Tuotantosuunnittelija:  Malcolm Brown William A. Horning Jack Martin Smith
Pukusuunnittelija:  Adrian
Pääosat:  Judy Garland Frank Morgan Ray Bolger Bert Lahr Jack Haley Billie Burke Margaret Hamilton
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Loews Cineplex Entertainment
Ensi-ilta:  1939
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Judy Garland Dorothyn roolissa.
Dorothy Gale tinamiehen, variksenpelättimen ja leijonan kanssa.
Ihmemaa Oz (The Wizard of Oz) on vuonna 1939 ensi-iltansa saanut Victor Flemingin ohjaama elokuvamusikaali. Sen pääosassa on Judy Garland. Elokuva perustuu L. Frank Baumin vuonna 1900 ilmestyneeseen lastenkirjaan Ihmemaa Oz. Elokuva ei ollut mikään erityisen suuri tapaus ensi-iltavuotenaan, mutta myöhemmin lähinnä television ansiosta se on noussut todelliseksi klassikoksi.
American Film Institute valitsi elokuvan kymmenen kaikkien aikojen parhaimman elokuvan joukkoon sekä parhaaksi koko perheen elokuvaksi. Elokuvan kuuluisin laulu on Over the Rainbow, jonka American Film Institute valitsi kaikkien aikojen parhaaksi elokuvalauluksi. Elokuvassa kohtaukset Kansasissa ovat mustavalkoisia, kun taas kohtaukset Ihmemaassa ovat värillisiä. Elokuva oli myös ehdolla kuuteen Oscar-palkintoon ja se voitti niistä kaksi: paras musiikki ja paras laulu.
Elokuva muistuttaa nimeltään, päähahmoltaan ja myös juoneltaan melkoisesti Lewis Carrollin kirjaa Liisan seikkailut ihmemaassa – tosin kriitikot ovat sanoneet sen olevan pohjimmiltaan yhtä perusamerikkalainen kuin Carrollin teos on peribrittiläinen.lähde?
Juoni

Dorothy Gale (Judy Garland) on orpotyttö, joka elää maatilalla Kansasissa tätinsä, setänsä ja kolmen työmiehen kanssa. Dorothy ei pidä elämästään Kansasissa ja haaveilee pääsevänsä kauas pois "sateenkaaren tuolle puolen". Erityisen paljon Dorothylle tuottaa harmia opettajatar neiti Gulch. Eräänä päivänä Dorothy joutuu keskellä matkaansa myrskyn silmään ja hän pakenee taloonsa, joka nousee myrskyn mukana ilmaan. Dorothy huomaakin olevansa koiransa Toton kanssa värillisessä ihmeellisessä Ozin ihmemaassa sateenkaaren toisella puolella. Talo on pudonnut Idän pahan noidan päälle ja Dorothya tulevat onnittelemaan ja juhlimaan Pohjoisen hyvä noita Glinda sekä Ozin ihmemaailman outo pikkuväki, maiskiset. Paikalle tulee myös uhkailemaan Idän pahan noidan vielä ilkeämpi sisko Lännen paha noita (joka näyttää aivan neiti Gulchilta), mutta hän ei mahda Pohjoisen hyvälle noidalle mitään. Lahjaksi Dorothy saa Glindalta Idän pahan noidan punaiset kengät, joissa on taikavoimia.
Dorothy tajuaa, että hänen on päästävä takaisin Kansasiin perheensä luokse. Glinda neuvoo häntä menemään keltaista tiilitietä pitkin Smaragdikaupunkiin päävelho Ozin luokse, joka varmaan tietää asiaan ratkaisun. Matkallaan Dorothy tapaa Variksenpelättimen, joka haluaisi itselleen aivot, Tinamiehen, joka haluaisi itselleen sydämen sekä pelokkaan Leijonan, joka haluaisi itselleen rohkeutta. Kolmikko muistuttaa kotitilan työmiehiä. Yhdessä nelikko päättää lähteä esittämään toiveensa päävelholle ja alkaa pitkä matka kohti Smaragdikaupunkia.
Dorothy ja Toto joutuvat lopulta pahan noidan sieppaamiksi, mutta Toto pääsee karkuun ja tuo Variksenpelättimen, Tinamiehen ja Leijonan paikalle. Dorothy roiskuttaa vettä Pahan noidan päälle ja tämä sulaa kuoliaaksi. Päänoita antaa tämän jälkeen Variksenpelättimelle, Tinamiehelle ja Leijonalle diplomit. Palatakseen Kansasiin Dorothyn käsketään napsauttaa punaisia kenkiään kolme kertaa. Sen tehtyään hän herää kotiväkensä keskeltä Kansasista. Nyt Dorothy tajuaa, että koti on paras paikka maailmassa.
Näyttelijät

| 0 | 1 | 2 |
| --- | --- | --- |
|  Judy Garland  | … |  Dorothy Gale   |
|  Frank Morgan  | … |  professori Marvel/Velho   |
|  Ray Bolger  | … |  Hunk/Variksenpelätin   |
|  Bert Lahr  | … |  Zeke/Leijona   |
|  Jack Haley  | … |  Hickory/Tinamies   |
|  Billie Burke  | … |  Glinda   |
|  Margaret Hamilton  | … |  neiti Gulch/Paha Noita   |
|  Charley Grapewin  | … |  Henry-setä   |
|  Clara Blandick  | … |  Em-täti   |
Elokuvan laulut

Over the Rainbow (laulaa Dorothy)
Come Out, Come Out Wherever You Are (laulaa Glinda)
It Really Was No Miracle (laulavat Dorothy ja Maiskiset)
Ding Dong the Witch is Dead (laulavan Dorothy, Glinda ja Maiskiset)
We Welcome You to Munchkinland (laulaa Maiskiset)
Follow the Yellow Brick Road (laulavat Dorothy ja Maiskiset)
We're Off the See the Wizard (laulavat Dorothy, Variksenpelätin, Tinamies ja Leijona + Maiskiset)
If I Only Had a Brain/Heart/Nerve (laulavat Variksenpelätin, Tinamies ja Leijona)
Lions and Tigers and Bears (laulaa Leijona)
You're Out of the Woods (laulaa Kuoro)
The Merry Land of Oz (laulaa Kuoro)
If I Were the King of the Forest (laulaa Leijona)
Optimistic Voices (laulaa Kuoro)
Myöhempi arvostus

Ihmemaa Oz valittiin vuonna 1989 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Kuvia tai muita tiedostoja aiheesta Ihmemaa Oz (vuoden 1939 elokuva) Wikimedia Commonsissa
Ihmemaa Oz Filmsiten sivuilla
Sademies

| Sademies> Rain Man |
| --- | --- |
 Elokuvan juliste
Ohjaaja:  Barry Levinson
Käsikirjoittaja:  Barry Morrow   Ronald Bass
Tuottaja:  Mark Johnson
Säveltäjä:  Hans Zimmer
Kuvaaja:  John Seale
Leikkaaja:  Stu Linder
Pääosat:  Dustin Hoffman   Tom Cruise   Valeria Golino
Valmistustiedot
Valmistusmaa:   Yhdysvallat
Tuotantoyhtiö:  United Artists
Levittäjä:  United Artists Netflix Metro-Goldwyn-Mayer
Ensi-ilta:  1988
Kesto:  133 min
Alkuperäiskieli:  englanti
Budjetti:  25 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Sademies (engl. Rain Man) on parhaan elokuvan Oscarin 1988 voittanut yhdysvaltalainen draamaelokuva. Sen on ohjannut Barry Levinson, käsikirjoittanut Barry Morrow ja Ronald Bass, ja sen pääosia näyttelevät Dustin Hoffman, Tom Cruise ja Valeria Golino.
Sademies oli ehdolla kahdeksaan Oscar-palkintoon. Se voitti niistä neljä: parhaan elokuvan, parhaan miespääosan (Dustin Hoffman), parhaan ohjauksen (Barry Levinson) ja parhaan alkuperäisen käsikirjoituksen (Ronald Bass ja Barry Morrow). Elokuva palkittiin myös parhaan draamaelokuvan Golden Globella ja Hoffman ansaitsi Globen parhaasta miespääosasta draamaelokuvassa.
The New York Timesin kriitikot valitsivat Sademiehen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Juoni

Elokuva kertoo omahyväisestä liikemiehestä Charlie Babbittista (Cruise), joka kuulee, että hänen isänsä on kuoltuaan jättänyt koko omaisuutensa autistiselle veljelle Raymondille (Hoffman), jonka olemassaolosta Charlie ei ollut aikaisemmin tiennyt. Hän pyrkii rahan toivossa tekemisiin veljensä kanssa ja kaappaa tämän mukaansa hoitokodista, jossa tämä siihen asti on asunut. Matkan edistyessä hän kuitenkin ystävystyy veljensä kanssa, mikä vaikuttaa positiivisesti myös Raymondiin.
Tausta

Raymondilla on savant-kykyjä, ja roolihahmo perustuu osittain Kim Peekiin. Näyttelijä Dustin Hoffman tapasi rooliin valmistautuessaan myös monia muita autistisia henkilöitä, kuten Peter Guthrien. Elokuvan DVD-version lisämateriaalit kertovatkin elokuvan malleina olleista autistisista henkilöistä. He ovat selviytyneet vaikeuksistaan huolimatta ja erityislahjakkuuksien ansiosta itsenäiseen elämään. Elokuva antoi autismille kasvot ja on inspiroinut muun muassa autistien oikeuksien liikettä.
Rooliluettelo

Dustin Hoffman – Raymond Babbitt
Tom Cruise – Charlie Babbitt, Raymondin veli
Valeria Golino – Susanna, Charlien tyttöystävä
Gerald R. Molen – Tohtori Bruner
Jack Murdock – John Mooney
Michael D. Roberts – Vern
Ralph Seymour – Lenny
Lucinda Jenney – Iris
Bonnie Hunt – Sally Dibbs
Viittaukset Sademies-elokuvaan populaarikulttuurissa

Simpsonien 5. tuotantokauden jaksossa Springfield Charlien ja Raymondin näköiset hahmot ilmestyvät Homerin isännöimään casinopöytään. Homer on vaikuttunut Raymondin pelistä ja yrittää estää tätä poistumasta, kun Raymond alkaa hermostua suosikkisarjansa Wapnerin alkamisen vuoksi. Raymond alkaa hermostua ja läpsii päätään käsillään ja Homer matkii tätä.
Eminem on tehnyt  kappaleen nimeltä ”Rain Man”, jossa hän leikittelee ajatuksella itsestään Raymondin kaltaisena henkilönä.
Suomalaisen poliittisen satiirin Ihmisten puolueen kolmannen kauden seitsemäs jakso Yhteistyökykyinen ihminen alkaa kohtauksella, jossa puolueen puheenjohtaja Tapani alkaa käyttäyttä Raymondin tavoin, koska puolueen muut jäsenet istuutuvat väärille paikoille.
Palkintoja > Oscarit

Paras elokuva
Paras miespääosa: Dustin Hoffman
Paras ohjaus: Barry Levinson
Paras alkuperäinen käsikirjoitus: Ronald Bass, Barry Morrow
Ehdokkaana:
Paras kuvaus: John Seale
Paras leikkaus: Stu Linder
Paras lavastus: Ida Random, Linda DeScenna
Paras elokuvamusiikki: Hans Zimmer
Palkintoja > BAFTAt

Ehdokkaana:
Paras miespääosa: Dustin Hoffman
Paras alkuperäinen käsikirjoitus: Ronald Bass, Barry Morrow
Paras leikkaus: Stu Linder
Palkintoja > Golden Globet

Paras draamaelokuva
Paras miespääosa draamaelokuvassa: Dustin Hoffman
Ehdokkaana:
Paras ohjaaja: Barry Levinson
Paras käskirjoitus: Ronald Bass, Barry Morrow
Loiri

Loiri on sukunimi, joka on muun muassa seuraavilla suomalaisilla henkilöillä:
Joonas Loiri (1982–2019), musiikkivideo-ohjaaja, Vesa-Matti Loirin poika
Lilli Loiri (ent. Loiri-Seppä, s. 1973), kirjailija, laulujen sanoittaja ja mainonnan suunnittelija, Pekka Loirin tytär
Pekka Loiri (s. 1946), graafikko, Vesa-Matti Loirin veli
Tuula Nyman (ent. Loiri, 1943–2014), näyttelijä, Vesa-Matti Loirin puoliso 1967–1969
Vesa-Matti Loiri (1945−2022), näyttelijä, koomikko, laulaja, muusikko
Muut merkitykset

Loiri, Vesa-Matti Loirista kertova kirja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tunturi-Kiekko

| Tunturi-Kiekko |
| --- | --- |

Koko nimi:  Ivalon Tunturi-Kiekko
Lempinimet:  Tu-Ki   Tukikepit
Perustettu:  1983
Kotikunta:  Inari, Suomi
Paikkakunta:  Ivalo
Kotiareena:  Tunturiareena
Sarjataso:  III-divisioona
Värit:           
Puheenjohtaja:  Janne Tervahauta
Päävalmentaja:  Teemu Peltoniemi
Kapteeni:  Antti Holmberg
Infobox OKNimi-testi OK: 
Tunturi-Kiekko (Tu-Ki) on 1983 perustettu ivalolainen jääkiekkoseura, jonka edustusjoukkue pelaa Lappi-liigassa III-divisioonassa. Tunturi-Kiekko on Suomen pohjoisin jääkiekkoseura. Tu-Kin toiminta-alueeseen Ivalon lisäksi kuuluu: Inari, Kaamanen, Nellim, Saariselkä, Utsjoki ja Norjan puolella Kirkkoniemi.
Tu-Ki on Lapin kolmanneksi suurin jääkiekkoseura, joka keskittyy vahvasti nuorten jääkiekkoon.
Tu-Ki on myös ensimmäinen Suomen Olympiakomitean nimeämä jääkiekkoa pelaava tähtiseura Lapista ja kymmenes koko Suomessa.
Kramer vastaan Kramer

| Kramer vastaan Kramer> Kramer vs. Kramer |
| --- | --- |

Ohjaaja:  Robert Benton
Käsikirjoittaja:  Robert Benton
Perustuu:  Avery Cormanin romaaniin Kramer vs. Kramer
Tuottaja:  Stanley R. Jaffe
Säveltäjä:  Paul Gemignani   Herb Harris   John Kander   Erma E. Levin   Roy B. Yokelson   Antonio Vivaldi
Kuvaaja:  Néstor Almendros
Leikkaaja:  Gerald B. Greenberg   Ray Hubley   Bill Pankow
Tuotantosuunnittelija:  Paul Sylbert
Pääosat:  Dustin Hoffman   Meryl Streep   Justin Henry   Jane Alexander
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   17. joulukuuta 1979    29. helmikuuta 1980 
Kesto:  105 minuuttia
Alkuperäiskieli:  englanti
Tuotto:  106 260 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kramer vastaan Kramer (engl. Kramer vs. Kramer) on vuonna 1979 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Robert Benton. Se perustuu Avery Cormanin samannimiseen romaaniin vuodelta 1977, joka kertoo avioerosta ja ihmisistä, joita tämä ero koskettaa. Kramerin perheen rooleissa ovat Dustin Hoffman, Meryl Streep ja heidän lapsenaan Justin Henry.
Elokuva palkittiin viidellä Oscarilla parhaasta elokuvasta, ohjauksesta, miespääosasta, naissivuosasta ja parhaasta sovitetusta käsikirjoituksesta.
Näyttelijät

Dustin Hoffman – Ted Kramer
Meryl Streep – Joanna Kramer
Jane Alexander – Margaret Phelps
Justin Henry – Billy Kramer
Howard Duff – John Shaunessy
George Coe – Jim O’Connor
JoBeth Williams – Phyllis Bernard
Bill Moor – Gressen
Howland Chamberlain – tuomari Atkins
Vastaanotto

Kramer vastaan Kramer palkittiin viidellä Oscarilla vuoden 1980 gaalassa. Elokuva palkittiin parhaan elokuvan, ohjauksen, miespääosan, naissivuosan, ja sovitetun käsikirjoituksen Oscarilla. Yhteensä elokuva oli ehdolla yhdeksässä kategoriassa. Justin Henry oli ehdolla 8-vuotiaana parhaasta miessivuosasta kaikkien aikojen nuorimpana. Hän sai roolistaan Young Artist -palkinnon. Lisäksi Kramer vastaan Kramer palkittiin neljällä Golden Globella, muun muassa parhaasta draamaelokuvasta ja sai kuusi Bafta-ehdokkuutta.
Kramer vastaan Kramer oli 282 222 katsojallaan Suomen toiseksi katsotuin elokuva vuonna 1980.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Oscar-palkinto | Paras elokuva | Stanley R. Jaffe | Voitto |
| Oscar-palkinto | Paras ohjaus | Robert Benton | Voitto |
| Oscar-palkinto | Paras miespääosa | Dustin Hoffman | Voitto |
| Oscar-palkinto | Paras naissivuosa | Jane Alexander | Ehdokkuus |
| Oscar-palkinto | Paras naissivuosa | Meryl Streep | Voitto |
| Oscar-palkinto | Paras miessivuosa | Justin Henry | Ehdokkuus |
| Oscar-palkinto | Paras sovitettu käsikirjoitus | Robert Benton | Voitto |
| Oscar-palkinto | Paras kuvaus | Néstor Almendros | Ehdokkuus |
| Oscar-palkinto | Paras leikkaus | Gerald B. Greenberg | Ehdokkuus |
| Bafta-palkinto | Paras elokuva | Stanley R. Jaffe | Ehdokkuus |
| Bafta-palkinto | Paras ohjaus | Robert Benton | Ehdokkuus |
| Bafta-palkinto | Paras miespääosa | Dustin Hoffman | Ehdokkuus |
| Bafta-palkinto | Paras naispääosa | Meryl Streep | Ehdokkuus |
| Bafta-palkinto | Paras miessivuosa | Justin Henry | Ehdokkuus |
| Bafta-palkinto | Paras käsikirjoitus | Robert Benton | Ehdokkuus |
| Golden Globe | Paras draamaelokuva | Stanley R. Jaffe | Voitto |
| Golden Globe | Paras ohjaus | Robert Benton | Ehdokkuus |
| Golden Globe | Paras miespääosa draamaelokuvassa | Dustin Hoffman | Voitto |
| Golden Globe | Paras miessivuosa | Justin Henry | Ehdokkuus |
| Golden Globe | Paras naissivuosa | Jane Alexander | Ehdokkuus |
| Golden Globe | Paras naissivuosa | Meryl Streep | Voitto |
| Golden Globe | Paras käsikirjoitus | Robert Benton | Voitto |
| Golden Globe | Paras miestulokas | Justin Henry | Ehdokkuus |
Kavajë

| Kavajë |
| --- | --- |
 Kavajë
 lippu:  vaakuna
 Kavajë
 Koordinaatit: 41°11′N, 19°33′E 
Valtio:  Albania
Maakunta:  Tiranës
Hallinto:  
 – Hallinnon tyyppi:  Kunta
 – Pormestari:  Elvis Rroshi
Väkiluku (2011):  20 192
 
 www.bashkiakavaje.gov.al 
Infobox OKVirheellinen NIMI-arvo: 
Kavajë (albaniaksi myös Kavaja, ital. Cavaia) on kaupunki Länsi-Albaniassa. Kaupunki perustettiin vuonna 1595 nimellä Kavalje joka muuttui myöhemmin Kavajëksi. Kaupungissa alkoi ensimmäisenä kommunistinvastainen vallankumous. Kaupunki on 8 metriä merenpinnan yläpuolella ja sillä 
on 37 kilometriä rantaviivaa. Kaupungin asukasluku on 20 192 (vuonna 2011).
Kaupungin jalkapallojoukkueen nimi on Besa Kavajë.